Puerto de Roncesvals

Iste articlo ye sobre o puerto de montanya de Roncesvals. Ta atros emplegos se veiga Roncesvals (desambigación).

O puerto de Roncesvals (en basco Ibañeta mendatea, en castellano puerto de Ibañeta; en francés col de Roncevaux) ye un puerto de montanya (1.057 m.) situato en os Pireneus en a muga entre l'Alta Navarra y a Baixa Navarra.

Seguntes diz a falordia, ye o puesto a on Roldán morió mientres a batalla de Roncesvals en 778. Bi ha un molimento amán d'o puerto ta remerar que estió lo puesto a on tradicionalment se diz morió Roldán.

O puerto ye situato entre as localidaz de Roncesvals y Valcarlos (Alta Navarra), en o camín u ruta que va dende Pamplona ta Sant Chuan Piet de Puerto (Baixa Navarra). Tradicionalment ye un punto important de paso en o Camín de Sant Chaime.

 Se veiga tamién 
 Breca Roldán.

Roncesvals